ᱠᱚᱞᱭᱟᱬ-ᱰᱚᱢᱵᱤᱵᱽᱞᱤ

ᱠᱚᱞᱭᱟᱬ-ᱰᱚᱢᱵᱤᱵᱽᱞᱤ ᱫᱚ ᱢᱤᱫ ᱡᱟᱣᱟ ᱥᱚᱦᱚᱨ ᱠᱟᱱᱟ ᱟᱨ ᱱᱚᱶᱟ ᱫᱚ ᱢᱩᱢᱵᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱟᱨ ᱱᱚᱶᱟ ᱫᱚ ᱢᱤᱫ ᱱᱚᱜᱚᱨ ᱱᱤᱜᱟᱢ ᱠᱟᱱᱟ ᱚᱠᱚᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮ ᱴᱷᱟᱱᱮ ᱦᱚᱱᱚᱛ ᱨᱮᱱᱟᱜ ᱠᱚᱞᱭᱟᱬ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱘᱒ ᱥᱟᱞ ᱨᱮ ᱠᱚᱞᱭᱟᱬ ᱟᱨ ᱰᱚᱢᱵᱤᱵᱽᱞᱤ ᱨᱮᱱᱟᱜ ᱡᱟᱣᱟ ᱴᱟᱣᱩᱱᱥᱤᱯ ᱨᱮᱱᱟᱜ ᱪᱟᱪᱞᱟᱣ ᱞᱟᱹᱜᱤᱫ ᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱠᱚᱞᱭᱟᱬ ᱨᱮᱱᱟᱜ ᱗᱐᱐ ᱠᱷᱚᱱ ᱰᱮᱦᱮᱨ ᱥᱮᱨᱢᱟ ᱨᱮᱱᱟᱜ ᱱᱟᱜᱟᱢ ᱢᱮᱱᱟᱜᱼᱟ ᱾

ᱥᱤᱧᱚᱛ ᱥᱚᱨᱠᱟᱨ ᱫᱚ ᱠᱟᱹᱡ ᱫᱤᱱ ᱦᱩᱭ ᱮᱱᱟ ᱥᱢᱟᱨᱴ ᱥᱤᱴᱤ ᱯᱨᱚᱡᱮᱠᱴ ᱞᱟᱹᱜᱤᱫ ᱛᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱢᱚᱬᱮ ᱜᱚᱴᱟᱝ ᱥᱚᱦᱚᱨᱮ ᱩᱪᱷᱟᱹᱱ ᱠᱮᱫᱟ ᱾ ᱠᱚᱞᱭᱟᱬ-ᱰᱚᱢᱵᱤᱵᱽᱞᱤ ᱫᱚ ᱚᱸᱰᱮ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱮᱴᱟᱜ ᱯᱩᱱᱭᱟᱹ ᱥᱚᱦᱚᱨ ᱫᱚ ᱚᱣᱨᱚᱝᱜᱟᱵᱟᱫᱽ, ᱱᱟᱥᱤᱠ, ᱱᱟᱜᱽᱯᱩᱨ ᱟᱨ ᱴᱷᱟᱱᱮ ᱢᱮᱱᱟᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱚᱞᱭᱟᱬ-ᱰᱚᱢᱵᱤᱵᱽᱞᱤ ᱨᱤᱱ ᱦᱚᱲ ᱮᱞ ᱫᱚ ᱑,᱒᱔᱖,᱓᱘᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱔᱘% ᱢᱮᱱᱟᱜ ᱠᱚᱣᱟ ᱾ ᱠᱚᱞᱭᱟᱬ-ᱰᱚᱢᱵᱤᱵᱽᱞᱤ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱙᱘.᱐᱖% ᱢᱮᱱᱟᱜᱼᱟ, ᱱᱚᱶᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱗᱔.᱐᱔% ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱙᱘.᱑᱑% ᱢᱮᱱᱟᱜᱼᱟ ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱙᱕.᱗᱓% ᱢᱮᱱᱟᱜᱼᱟ ᱾ ᱠᱚᱞᱭᱟᱬ-ᱰᱚᱢᱵᱤᱵᱽᱞᱤ ᱨᱮ, ᱙.᱔᱗% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱠᱚᱞᱭᱟᱬ-ᱰᱚᱢᱵᱤᱵᱽᱞᱤ ᱫᱚ ᱱᱟᱵᱤ ᱢᱩᱢᱵᱟᱭ ᱛᱟᱭᱚᱢ ᱫᱚᱥᱟᱨ ᱟᱹᱰᱤ ᱞᱚᱜᱚᱱ ᱩᱛᱱᱟᱹᱣ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱚ ᱢᱟᱱᱟᱣᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Kalyan Dombivli Municipal website 


ᱛᱷᱚᱠ:1982 establishments in Maharashtra
ᱛᱷᱚᱠ:ᱡᱟᱣᱟ ᱥᱚᱦᱚᱨ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱥᱤᱧᱚᱛ ᱨᱮ ᱥᱢᱟᱨᱴ ᱥᱚᱦᱚᱨ ᱠᱚ